འཛིན་གྲྭའི་ཀྲུའུ་རེན་གྱིས་སློབ་མའི་སློབ་སྦྱོང་དང་འཚོ་བར་སེམས་ཁུར་བྱས་ཏེ་སློབ་མ་དང་མཉམ་འགྲོ་མཉམ་འདུག་བྱེད་པ་ལས་གཞན།འཚར་ལོངས་འབྱུང་བཞིན་པའི་སློབ་མ་རྣམས་ཀྱི་སྐྱོན་ཆ་ཡོ་བསྲང་བྱས་ཏེ།ཡང་དག་པའི་ལམ་ལ་འཁྲིད་ཆེད་ངེས་པར་ཐབས་བརྒྱ་ཇུས་སྟོང་གིས་སློབ་མ་རྣམས་གྲོགས་སུ་བཀུག་སྟེ་མཉམ་དུ་རིག་རྩལ་བྱ་འགུལ་སྤེལ་བ་དང་།སྤོ་ལོ་འགྲན་པ།གབ་ཚིག་འགྲན་པ།དེ་མིན་གུང་གསེང་གི་སྐབས་སུ་སློབ་མ་རྣམས་དང་གླེང་མོལ་མང་དུ་བྱས་ནས་རྒྱུས་ལོན་ཡང་དག་ཅིག་བྱེད་དགོས་པར་མ་ཟད།རིམ་གྱིས་སློབ་མ་རྣམས་ལ་འཛིན་གྲྭའི་ཀྲུའུ་རེན་ནི་ཁོ་ཚོའི་དགེ་རྒན་ཡིན་པར་མ་ཟད།ཁོ་ཚོའི་རེ་བ་ཅི་ཡོད་བཏོན་ཆོག་པའི་བློས་ཐུབ་ཀྱི་གྲོགས་པོ་ཡང་ཡིན་པའི་འདུ་ཤེས་ཆགས་སུ་བཅུག་ན།རིམ་བཞིན་སློབ་མ་རྣམས་རང་འགུལ་གྱིས་དགེ་རྒན་དང་འབྲེལ་འདྲིས་མང་དུ་བྱེད་ངེས་ཤིང་།དེ་བཞིན་ཁོ་ཚོར་རྒྱུས་ལོན་ཡང་ཟབ་མོ་བྱེད་ཐུབ།